
ŠAKIŲ RAJONO SAVIVALDYBĖS TARYBA

SPRENDIMAS

DĖL GYVENAMŲJŲ PATALPŲ SU ŪKINIAIS PASTATAIS IR KIEMO STATINIAIS, ESANČIŲ ŠAKIŲ SENIŪNIJOJE, PUSDEŠRIŲ K. 1, PRIVATIZAVIMO
2014 m. gruodžio 22 d. Nr. T-
Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos Valstybės paramos būstui įsigyti ar išsinuomoti bei daugiabučiams namams atnaujinti (modernizuoti) įstatymo 12 straipsnio 1 dalies 2 punktu, Lietuvos Respublikos Vyriausybės 2001 m. rugpjūčio 21 d. nutarimu Nr. 1013 patvirtintos Savivaldybės (valstybės) gyvenamųjų patalpų ir pagalbinio ūkio paskirties pastatų privatizavimo (pardavimo) ir lėšų, gautų už privatizuojamas (parduodamas) gyvenamąsias patalpas ir pagalbinio ūkio paskirties pastatus, apskaitos ir naudojimo tvarkos aprašo 3 punktu, Šakių rajono apylinkės teismo 2014 m. birželio 25 d. sprendimu, rajono savivaldybės taryba nusprendžia:


1. Parduoti Steponui Šalnaičiui gyvenamąsias patalpas – vienbutį gyvenamąjį namą (bendras plotas 181,69 kv. m, unikalus numeris 8481-2000-2011) su ūkiniais pastatais (13 kv. m, unikalus numeris 8481-2000-2022; 22 kv. m, unikalus numeris 8481-2000-2033; 41 kv. m, unikalus numeris 8481-2000-2044; 25 kv. m, unikalus numeris 8481-2000-2055; 106 kv. m, unikalus numeris 8481-2000-2066; 30 kv. m, unikalus numeris 8481-2000-2077; 18 kv. m, unikalus numeris 8481-2000-2088) ir kiemo statiniais (unikalus numeris 8481-2000-2099), esančius Šakių seniūnijoje, Pusdešrių k. 1, už 2231,35 Lt (du tūkstančius du šimtus trisdešimt vieną litą 35 ct 646,24 Eur (šešis šimtus keturiasdešimt šešis eurus 24 ct).

2. Įgalioti rajono savivaldybės administracijos direktorių pasirašyti 1 punkte nurodyto turto pirkimo-pardavimo sutartį ir perdavimo-priėmimo aktą.


3. Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.
Savivaldybės meras

Juozas Bertašius

Parengė:
Biudžeto ir turto skyrius (I. Čepulionienė)

Pranešėja:
E.Grigaitienė
Siųsti:
Biudžeto ir turto skyriui (2 egz.)

ŠAKIŲ RAJONO SAVIVALDYBĖS

ADMINISTRACIJA 
AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO 

„DĖL GYVENAMŲJŲ PATALPŲ SU ŪKINIAIS PASTATAIS IR  KIEMO STATINIAIS, ESANČIŲ ŠAKIŲ SENIŪNIJOJE, PUSDEŠRIŲ K. 1, PRIVATIZAVIMO“ PROJEKTO
2014 m. gruodžio 15 d. Nr. VL-1687
Šakiai


1. Parengto projekto tikslai ir laukiami rezultatai: parduoti savivaldybės gyvenamąsias patalpas jų nuomininkui, laikantis sąlygos, kad jų pardavimo kaina nebūtų didesnė negu kaina pinigais, kuri Butų privatizavimo įstatymo nustatyta tvarka galėjo būti apskaičiuota iki 1998 m. liepos 1 d. ir patikslinta atsižvelgiant į infliaciją. 


2. Projekto rengimo metu gauti specialistų vertinimai ir išvados: gyvenamųjų patalpų pardavimo kaina apskaičiuota pagal Lietuvos Respublikos aplinkos ministro 2001 m. rugsėjo 3 d. įsakymu Nr. 443 patvirtintą metodiką. Parduodamų gyvenamųjų patalpų įkainojimo aktas patvirtintas rajono savivaldybės administracijos direktoriaus 2014 m. lapkričio 27 d. įsakymu Nr. AT-1215.

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---


4. Kiti, projekto rengėjų nuomone, reikalingi paaiškinimai: Šakių rajono apylinkės teismas 2014 m. birželio 25 d. sprendimu pripažino Steponą Šalnaitį gyvenamosios patalpos, esančios Pusdešrių k. 1, Šakių sen., nuomininku. Taip pat pripažino Steponui Šalnaičiui teisę kaip nuomininkui privatizuoti jo nuomojamas gyvenamąsias patalpas su ūkiniais pastatais ir kiemo statiniais pagal Butų privatizavimo įstatymą. Steponas Šalnaitis kreipėsi į rajono savivaldybę, prašydamas leisti privatizuoti minėtas gyvenamąsias patalpas. Šių patalpų pardavimas galimas pagal Valstybės paramos būstui įsigyti ar išsinuomoti bei daugiabučiams namams atnaujinti (modernizuoti) įstatymo 12 straipsnio 1 dalies 2 punkto sąlygas (nuomininkui teismo sprendimu pripažinta teisė privatizuoti jo nuomojamas gyvenamąsias patalpas pagal Butų privatizavimo įstatymą). 

